1988-ban megnyerték az olasz bajnokságot és az olasz szuperkupát. Ezt követte két BEK (1988–89, 1989–90), két UEFA-szuperkupa (1989, 1990) és két világkupa (1989, 1990) győzelem. Az 1989-es döntőben Evani szerezte a győztes találatot, amivel legyőzték 1–0-ra a kolumbiai Atlético Nacionalt és megválasztották a mérkőzés emberének is. Az 1991–92-es szezon végén ismét olasz bajnoki címet és szuperkupa győzelmet szerzett csapatával. Egy évvel később mindkét sorozatban megvédték a címüket.